b'\n_START_ARTICLE_\nAjattara\n_START_SECTION_\nIstorija\n_START_PARAGRAPH_\nAjattara susiformavo kaip \xc5\xa1alutinis grup\xc4\x97s Amorphis vokalisto Pasi Koskinen. projektas. J\xc5\xb3 debiutinis demo albumas Helvetiss\xc3\xa4 On Syntisen Taivas pasirod\xc4\x97 1998 metais. Tuo metu grup\xc4\x97 buvo pasira\xc5\xa1iusi sutart\xc4\xaf su Spikefarm Records ir i\xc5\xa1leido tris albumus - Itse 2001 metais, Kuolema 2003 metais ir Tyhjyys. \xc5\xa0ie trys albumai sulauk\xc4\x97 labai teigiamo kritik\xc5\xb3 vertinimo. Ajattara taip pat i\xc5\xa1leido "Christmas Single" 2004-\xc5\xb3j\xc5\xb3 ir 2005-\xc5\xb3j\xc5\xb3 lapkrit\xc4\xaf. \xc5\xa0ie singlai palaipsniui tapo kiekvien\xc5\xb3 met\xc5\xb3 tradicija. Jie buvo pavadinti Ilon Juhla (2004) ir Joulu (2005). Sekantis pilnas albumas buvo i\xc5\xa1leistas 2006 metais ir pavadintas \xc3\x84p\xc3\xa4re, kuris taip pat susilauk\xc4\x97 pripa\xc5\xbeinimo._NEWLINE_2006 met\xc5\xb3 pabaigoje Ajattara\'os ilgaam\xc5\xbe\xc4\x97 sud\xc4\x97tis i\xc5\xa1iro, kai Pasi Koskinen pasak\xc4\x97 neo-nacizm\xc4\x85 ir kitas pana\xc5\xa1ias politines pa\xc5\xbei\xc5\xabras palaikan\xc4\x8dias frazes koncerto metu. Ajattara tada sudar\xc4\x97 nauj\xc4\x85 grup\xc4\x97s nari\xc5\xb3 s\xc4\x85stat\xc4\x85 2007 metais. Grup\xc4\x97 \xc4\xaf\xc5\xbeeng\xc4\x97 \xc4\xaf \xc4\xafra\xc5\xa1\xc5\xb3 studij\xc4\x85 bir\xc5\xbeelio 1 dien\xc4\x85 2007 metais ir prad\xc4\x97jo albumo Kalmanto \xc4\xafra\xc5\xa1ym\xc4\x85. Albumas pasirod\xc4\x97 rugs\xc4\x97jo 5 dien\xc4\x85 2007 metais. Deja, \xc5\xa1is albumas nesulauk\xc4\x97 tokios pat \xc5\xa1lov\xc4\x97s kaip ir ankstesni Ajattara\'os darbai, nes kritikai teig\xc4\x97, kad dainos skamb\xc4\x97jo per daug chaoti\xc5\xa1kai.\n_START_SECTION_\nMuzikos stilius\n_START_PARAGRAPH_\nAjattara kombinuoja black metal ir doom metal stilius, kad grot\xc5\xb3 pana\xc5\xa1iai kaip Celtic Frost ir i\xc5\xa1laikyt\xc5\xb3 kelet\xc4\x85 Samael grojimo detali\xc5\xb3. Sintezatori\xc5\xb3 ir sunki\xc5\xb3 gitaros akord\xc5\xb3 panaudojimas suteikia Ajattara\'os skambesiui i\xc5\xa1skirtin\xc4\xaf, \xe2\x80\x9etams\xc5\xb3\xe2\x80\x9c gars\xc4\x85. K\xc5\xabrini\xc5\xb3 tekst\xc5\xb3 tematika siejama su mirtimi, blogiu ir pagonybe.'